
专讘讬谞讜 讞谞谞讗诇

驻讬' 诇讗 转诪讻讜专 注讙诇 讛讬讜诐 讜转讗讻讬诇 诇谞砖讗专讬诐 讚拽讗 诪讬讻诇讬讗 讗诇讗 诪讻讜专 讛讻诇:
诪讛 讬讛讬讛 讘讚诪讬诐 专' 讟专驻讜谉 讗讜诪专 讬砖转诪砖 讘讛谉 诇驻讬讻讱 讗诐 讗讘讚讜 讞讬讬讘 讘讗讞专讬讜转谉 讜专讘讬 注拽讬讘讗 讗讜诪专 诇讗 讬砖转诪砖 讘讛谉 讜讻讜' 注讚 讻讗谉 诇讗 驻诇讬讙讬 讗诇讗 讘谞砖转诪砖 讘讛谉 讗讘诇 讗诐 诇讗 谞砖转诪砖 讘讛谉 讚讘专讬 讛讻诇 驻讟讜专. 



诇讬诪讗 转讛讜讬 转讬讜讘转讗 讚专讘 讬讜住祝 讚讗讬转诪专 讘驻' 讛讻讜谞住 爪讗谉 诇讚讬专 砖讜诪专 讗讘讬讚讛 专讘讛 讗诪专 讻砖讜诪专 讞谞诐 讜谞砖讘注 注诇 讛讻诇. 专讘 讬讜住祝 讗诪专 讻砖讜诪专 砖讻专 砖谞砖讘注 注诇 讛讗讜谞住讬谉 讜诪砖诇诐 讛讙谞讬讘讛 讜讗讘讬讚讛. 



讜讚讞讬 专讘 讬讜住祝 讘讙谞讬讘讛 讜讗讘讬讚讛 讻讜诇讬 注诇诪讗 诇讗 驻诇讬讙讬 讚讞讬讬讘 讻砖讜诪专 砖讻专 讻讬 驻诇讬讙讬 讘讗讜谞住讬谉 专' 讟专驻讜谉 住讘专 讗注"讙 讚讘讗讘讬讚讛 注爪诪讛 讛讜讛 诇讬' 砖讜诪专 砖讻专 讻讬讜谉 讚砖专讬 诇讬讛 诇讗讬砖转诪讜砖讬 讘讚诪讬讛 谞注砖讛 注诇讬讛 讻砖讜讗诇 讜讞讬讬讘 讙诐 注诇 讛讗讜谞住讬谉. 讜专' 注拽讬讘讗 住讘专 诇讗 砖专讜 诇讬讛 专讘谞谉 诇讗讬砖转诪讜砖讬 讘讚诪讬 讗讘讬讚讛 讛诇讻讱 诇讗 讛讜讬 注诇讬讬讛讜 讗诇讗 砖讜诪专 砖讻专. 讜讗拽砖讬' 注诇讬讛 讗讬 讛讻讬 诇诪讛 诇讬讛 诇专' 注拽讬讘讗 诇诪讬转谞讗 诇驻讬讻讱 讗讬 讗诪专转 讘讙谞讬讘讛 讜讗讘讬讚讛 驻诇讬讙讬 专' 讟专驻讜谉 住讘专 讻讬讜谉 讚砖专讜 诇讬讛 诇讗讬砖转诪讜砖讬 讘讛讜 讛讜讬 诇讬讛 讻砖讜诪专 砖讻专 注诇讬讬讛讜 讜讞讬讬讘 讘讙谞讬讘讛 讜讗讘讬讚讛. 讜专' 注拽讬讘讗 住讘专 诇讗 砖专讜 诇讬讛 专讘谞谉 诇讗讬砖转诪讜砖讬 讘讛讜 讜讻砖讜诪专 讞谞诐 讛讜讗 注诇讬讛讜 砖讗诐 讗讘讚讜 驻讟讜专 讜讻诇 砖讻谉 谞讗谞住讜 砖驻讟讜专 讗诇讗 讗讬 讗诪专转 讘讙谞讬讘讛 讜讗讘讬讚讛 讚讘专讬 讛讻诇 讞讬讬讘 讻讬 驻诇讬讙讬 讘讗讜谞住讬谉 诇转谞讬 专讘讬 注拽讬讘讗 讗讜诪专 诇讗 讬砖转诪砖 讘讛谉 讜诪诪讬诇讗 讬讚注谞讗 讚讻讬讜谉 讚诇讗 砖专讬 诇讗讬砖转诪讜砖讬 讘讛讜 诇讗 讛讜讬 注诇讬讬讛讜 讗诇讗 讻砖讜诪专 砖讻专 讗讘诇 砖讜讗诇 诇讗 讛讜讬 注诇讬讬讛讜 诇驻讬讻讱 讚拽转谞讬 诪讗讬 讗转讗 诇讗砖诪讜注讬谞谉 讜驻专拽讬' 讜讚讗讬 专' 注拽讬讘讗 诇讗 讛讜讬 爪专讬讱 诇诪讬转谞讬讛 诇驻讬讻讱 诪讬讛讜 讗讬讬讚讬 讚转谞讗 专' 讟专驻讜谉 诇驻讬讻讱 转谞讗 讗讬讛讜 谞诪讬 诇驻讬讻讱 讜诪拽砖讬' 转讜讘 诇驻讬讻讱 讚专' 讟专驻讜谉 谞诪讬 诇诪讛 诇讬 讜驻专讬拽 专讘 讬讜住祝 爪专讬讻讗 讜讛讻讬 拽转谞讬 讻讬讜谉 讚砖专讜 诇讬讛 专讘谞谉 诇讗讬砖转诪讜砖讬 讘讛讜 讛讜讛 诇讬讛 注诇讬讬讛讜 讻砖讜讗诇 诇驻讬讻讱 讗注"驻 砖诇讗 谞砖转诪砖 讘讛谉 讞讬讬讘 注诇讬讛谉 讻砖讜讗诇. 讜诪拽砖讬' 注诇讬讛 讗讬 讛讻讬 诇讗 讛讜讛 转谞讬 诇驻讬讻讱 讗诐 讗讘讚讜 讞讬讬讘 讘讛谉 讚诪砖诪注 砖讜诪专 砖讻专 讛讜讗 讞砖讜讘 讘讗讘讬讚讛 讗诇讗 讛讜讛 诇讬讛 诇诪讬转谞讗 诇驻讬讻讱 讗诐 谞讗谞住讜 讞讬讬讘 讘讛谉 讚诪砖诪注 砖讜讗诇 讛讜讬 注诇讬讛谉. 讜驻专讬拽 专讘 讬讜住祝 讛讗讬 讗讘讚讜 讚拽转谞讬 谞讗谞住讜 讛讜讗. 讜诪拽砖讬' 讜诪讬 拽专讜 诇讗讘讚讜 谞讗谞住讜 (讛讬讜) [讗讬谉] 讻讚专讘讛 讚讗诪专 讘驻' 讛讝讛讘 讛诇讻讛 砖讜诪专 讞谞诐 讗讬谉 谞砖讘注 讜讻讜' 谞讙谞讘讜 讘诇住讟讬诐 诪讝讜讬谉 讗讘讚讜 砖讟讘注讛 住驻讬谞转讜 讘讬诐:






讛诪讗讬专讬

讝讛 砖讛转讬专讜 诇讛砖转诪砖 讘讚诪讬 讗讘讚讛 讚讜拽讗 讘讗讘讚讛 砖讟专讞 讘讛 讜诪讻专讛 讜诪转讜讱 砖谞讟驻诇 讘讛 讜讟专讞 讛讜转专 诇讜 诇讛砖转诪砖 讘讛谉 讗讘诇 讗诐 诪爪讗 诪注讜转 讛讜讗讬诇 讜讗讬谉 讻讗谉 讟讜专讞 诇讗 讬砖转诪砖 讘讛诐 讜讬注诪讚讜 爪专讜专讬诐 讜诪讜谞讞讬诐 转讞转 讛拽专拽注 讜诪转讜讱 讻讱 讗诐 谞讗谞住讜 驻讟讜专 讜诪"诪 讘讙谞讘讛 讜讗讘讚讛 讞讬讬讘 讻讚讬谉 砖讜诪专 砖讻专:



诪讛 砖讘讗专谞讜 砖砖讜诪专 讗讘讚讛 砖讜诪专 砖讻专 讛讜讗 讬砖 讞讜诇拽讬谉 讘讛 讘拽爪转 讚讘专讬诐 讜讗讬谉 谞专讗讛 讻讚讘专讬讛诐 讜讻讘专 讻转讘谞讜 讛注谞讬谉 讘讘讘讗 拽诪讗 驻专拽 讛讻讜谞住:



讘驻专拽 讛诪驻拽讬讚 讗诪专讜 砖讛诪驻拽讬讚 诪注讜转 诇砖诇讞谞讬 讗诐 诪讜转专讬谉 诪讜转专 讝讛 诇讛砖转诪砖 讘讛诐 讜诪转讜讱 讻讱 谞注砖讛 砖讜诪专 砖讻专 讜讬砖 诇砖讗讜诇 诪讛 谞砖转谞讛 讝讛 砖讘讗讘讚讛 诪讝讛 砖讘驻拽讚讜谉 砖讻砖讛讜讗 专砖讗讬 诇讛砖转诪砖 讘讛诐 谞注砖讛 砖讜讗诇 转专爪讜 讙讗讜谞讬 住驻专讚 砖讘讝讜 讛讜讗讬诇 讜讗诐 诇讗 讛讜专砖讛 诇讛砖转诪砖 谞注砖讛 砖讜诪专 砖讻专 讻砖讛讜专砖讛 诇讛砖转诪砖 诪注诇讬谉 讗讜转讛 诪讚专讙讛 讗讞转 诇讞讬讜讘 讗讜谞住讬谉 讗讘诇 诪驻拽讬讚 讛讜讗讬诇 讜砖诇讗 讘专砖讜转 讗讬谞讜 讗诇讗 砖讜诪专 讞谞诐 讻砖讛讜专砖讛 讚讬讜 砖讬注砖讛 砖讜诪专 砖讻专 砖讗讬谉 诪注诇讬谉 讗讜转讜 诇砖转讬诐 讜讙讚讜诇讬 讛诪驻专砖讬诐 诪转专爪讬诐 砖讗讘讚讛 住讜诪讱 讚注转讜 诇讛专讜讬讞 讘讛诐 讝诪谉 诪专讜讘讛 讗讞专 砖诇讗 诪爪讗 诇讛 讘注诇讬诐 讗讘诇 驻拽讚讜谉 砖讗讬谉 诇讘讜 住讜诪讱 诇讛专讜讬讞 讻诇 讻讱 住讘讜专 讛讜讗 诇诪讞专 讛讜讗 讘讗 讜诪讘拽砖 诪注讜转讬讜 讜诪转讜讱 讻讱 诇讗 讚谞讜讛讜 讻砖讜讗诇 诇讛转讞讬讬讘 讘讗讜谞住讬谉:





砖讬讟讛 诪拽讜讘爪转

注讚 讻讗谉 诇讗 驻诇讬讙讬 讗诇讗 讘谞砖转诪砖. 讬砖 诪驻专砖讬诐 讚讛讻讬 驻讬专讜砖讜 讘谞砖转诪砖 讘讛谉 讻讘专 讜诪砖讜诐 讛讻讬 拽讗诪专 专讘讬 讟专驻讜谉 讚讗诐 讗讘讚讜 讞讬讬讘 讘讗讞专讬讜转谉. 讜诇讗 谞讛讬专讗 讚讻讬讜谉 讚谞砖转诪砖 讘讛谉 讛讬讻讬 讗诪专 专讘讬 注拽讬讘讗 讗讬谞讜 讞讬讬讘 讘讗讞专讬讜转谉 讛讗 讗诪专讬谞谉 诇拽诪谉 讛砖讜诇讞 讬讚 讘驻拽讚讜谉 讞讬讬讘 讘讗讞专讬讜转讜 讜讗祝 注诇 讙讘 讚讗讛讚专讬讛 诇诪拽讜诪讜 讜讻诇 砖讻谉 讛讻讗 讻砖诇拽讞谉 讜谞讗讘讚讜. 讜注讜讚 拽砖讛 讚诇讬砖谞讗 讚诪转谞讬转讬谉 诪砖诪注 讚讗诐 讗讘讚讜 讚讞讬讬讘 讘讗讞专讬讜转谉 讗讻讘专 诇讗 谞砖转诪砖. 讜诇讬 谞专讗讛 讚讛讻讬 驻讬专讜砖讜 注讚 讻讗谉 诇讗 驻诇讬讙讬 讗诇讗 讘谞砖转诪砖 讻诇讜诪专 讗诐 诪讜转专 诇讛砖转诪砖. 讗讘诇 讗诐 谞砖转诪砖 讘讛谉 驻讬专讜砖 讗诐 讛讬讛 讗住讜专 诇讛砖转诪砖 讘讛谉 讗驻讬诇讜 专讘讬 讟专驻讜谉 诪讜讚讛. 讜讗驻讬诇讜 讗讬 讙专住讬 讗诐 谞砖转诪砖 专爪讛 诇讜诪专 注讚 讻讗谉 诇讗 驻诇讬讙讬 讗诇讗 讘讛讬转专 讚谞砖转诪砖 讻讚驻讬专砖 专砖"讬. 转诇诪讬讚 讛专"祝.  
讜讝讛 诇砖讜谉 讛专讗讘"讚: 注讚 讻讗谉 诇讗 驻诇讬讙讬 讗诇讗 讘诇讛砖转诪砖 讘讛谉 讚诪专 住讘专 讬砖转诪砖 讜讻讬讜谉 讚砖专讬 诇讬讛 诇讗砖转诪讜砖讬 讞讬讬讘 讘讗讞专讬讜转谉 讘谞讙讬讘讛 讜讗讘讬讚讛. 讗讘诇 诇讗 谞砖转诪砖 讘讛谉 讻诇讜诪专 讚讘专 砖讗讬谞讜 专砖讗讬 诇讛砖转诪砖 讘讛谉 讻讙讜谉 讗讘讬讚讛 注爪诪讛 讗诐 讗讘讚讜 讗讬谞讜 讞讬讬讘 讘讙谞讬讘讛 讜讗讘讬讚讛. 注讚 讻讗谉.


讜讛讜讬 砖讜讗诇 爪诇讬讬讛讜 讜讻讜'. 讻转讜讘 讘转讜住驻讜转 讜专讘讬 讗诇注讝专 诇讬转 诇讬讛 讚砖诪讜讗诇 讜讗驻讬诇讜 砖讜讛 砖讬注讜专 讝讜讝讬 诇讗 讗讘讚讜 诪注讜转讬讜 讜讻讜'. 讜讻转讜讘 讘讙诇讬讜谉 转讜住驻讜转 讜讝讛 诇砖讜谞讜: 专砖"讬 驻讬专砖 砖诐 讘注谞讬谉 讗讞专 讜住转专讜讛讜 诪讚拽转谞讬 讬砖讘注. 讜爪专讬讱 注讬讜谉 砖诐 讚诇讗 住转专讜讛讜 诪讻讞 住讬驻讗 讚讛诇讜讛讜 讘砖讟专. 注讚 讻讗谉. 


诇驻讬讻讱 讚专讘讬 注拽讬讘讗 诇诪讛 诇讬 讜讻讜'. 讗讬谉 诇讛拽砖讜转 讚谞讬诪讗 讻讬讜谉 讚讛驻讬专讜砖 砖诇 讗讘讚讜 讘讗讜谞住 诇专讘 讬讜住祝 讻讚诪住讬拽 砖讟讘注讛 住驻讬谞转讜 讘讬诐 讗讝 谞讬诪讗 讚谞拽讟讬谞谉 诇讚讬讜拽讗 讚讜拽讗 诪砖讜诐 讚讗住讜专 诇讛砖转诪砖 讗讬谞讜 讞讬讬讘 讘讗讜谞住讬谉 讗讘诇 讗诐 讛讬讛 诪讜转专 诇讛砖转诪砖 讛讬讛 讞讬讬讘 讗驻讬诇讜 讘讗讜谞住讬谉 讻诪讜 砖驻讬专砖 诇专讘讬 讟专驻讜谉 讛转讜住驻讜转 诇拽诪谉. 讜讬砖 诇讜诪专 讻砖诇驻讬讻讱 讚专讘讬 注拽讬讘讗 讛讜讬 诇讙讜驻讬讛 拽讗诪专 砖驻讬专 讚谞拽讟 专讘讬 讟专驻讜谉 诇驻讬讻讱 诇讚讬讜拽讗 讗讙讘 讗讘诇 讛砖转讗 诇讗 讬讚注 讗诐 诇驻讬讻讱 讚专讘讬 讟专驻讜谉 诇讙讜驻讬讛 诇讻讱 拽讗诪专 诇驻讬讻讱 讚专讘讬 注拽讬讘讗 诇诪讛 诇讬. 讗讬 谞诪讬 讬砖 诇讜诪专 讻砖诇驻讬讻讱 讚专讘讬 讟专驻讜谉 诇讚讬讜拽讗 讗讝 诪砖讻讞转 谞驻拽讜转讗 诇讚讘专讬讜 讘诪注讜转 讗讘讬讚讛 讚讗住讜专 诇讛砖转诪砖 讘讛谉 讗驻讬诇讜 诇专讘讬 讟专驻讜谉 讗讘诇 诇驻讬讻讱 讚专讘讬 注拽讬讘讗 讗讬 讛讜讬 诇讚讬讜拽讗 诇讗 诪砖讻讞转 砖讜诐 谞驻拽讜转讗 诇讚讬讚讬讛 讚讻诇 讗讘讚讛 讗住讜专 诇讛砖转诪砖 讘讛. 讗讱 拽砖讛 讚诪砖讻讞 谞驻拽讜转讗 讘驻拽讚讜谉 讚讗诪专讬谞谉 诇拽诪谉 诪讜转专讬谉 讬砖转诪砖 讘讛谉. 讜讬砖 诇讜诪专 讗讬 讛讱 讚讛讻讗 诇讗 谞拽讟 讗诇讗 讻讚讬 诇讗砖诪讜注讬谞谉 讚讬谉 讘驻拽讚讜谉 讗诐 讻谉 诪讛 爪专讬讱 诇驻讬讻讱 讘诪转谞讬转讬谉 讚诇拽诪谉 讙讘讬 驻拽讚讜谉 讛讗 讻讘专 讗砖诪讜注讬谞谉 讛讻讗 讗讜 讛讱 讚讛讻讗 诇讗 谞讬诪讗 讚讬讚注讬谞谉 诪诇拽诪谉 讗讘诇 讻砖讝讛 专拽 讘讗讘讬讚讛 讜诇讗 谞拽讟讬讛 讘砖讘讬诇 诇讚拽讚拽 讘驻拽讚讜谉 谞讬讞讗 讚讗爪讟专讬讱 讛讱 讚诇拽诪谉 讚讛讜讬 讗诪讬谞讗 讚讗讘讬讚讛 讛讜讬 讘拽诇 讟驻讬 砖讜诪专 砖讻专 诪砖讜诐 讚讘诇讗 讝讛 讗讬讻讗 诪爪讜讛. 讙诇讬讜谉. 


讜讛讗 讗讘讚讜 拽转谞讬. 讗祝 注诇 讙讘 讚讗驻砖专 讚诇专讘讛 谞诪讬 讛讜讬 讻砖讜讗诇 讗诇讬讘讗 讚专讘讬 讟专驻讜谉 讚讻讬讜谉 讚讘讬讚讜 诇讛砖转诪砖 讘讛谉 拽讬讬诪讬 讘专砖讜转讬讛 诪讬讛讜 诇讗 拽砖讛 诇讬讛 讜讛讗 讗讘讚讜 拽转谞讬 讚讛讗 诪砖讜诐 讚拽转谞讬 诇驻讬讻讱 谞拽讟 讗讘讚讛 诇讗砖诪讜注讬谞谉 讚讗讬 诇讗讜 诪砖讜诐 讚诪讜转专 诇讛砖转诪砖 讘讛谉 诇讗 讛讜讬 讗驻讬诇讜 讻砖讜诪专 砖讻专 讗诇讗 讻砖讜诪专 讞谞诐 诇讞讜讚 讜讘讻诇诇 讗讘讚讜 讗讘讚讛 讜讗讜谞住讬谉. 讗讘诇 诇专讘 讬讜住祝 讚讗驻讬诇讜 讗诐 诇讗 讛讬讛 诪讜转专 诇讛砖转诪砖 讘讛谉 讛讬讛 讻砖讜诪专 砖讻专 讜讛砖转讗 讛讜讬 讻砖讜讗诇 讗诐 讻谉 拽砖讬讗 讛讬讻讬 拽讗诪专 讜诇驻讬讻讱 讗诐 讗讘讚讜 讚讛讗 讛讗讬 讗讘讚讜 讗讜谞住讬谉 讚讜拽讗 讛讜讗 讜讗诐 谞讗谞住讜 讛讜讛 诇讬讛 诇诪讬诪专. 讜诪驻专拽讬谞谉 讚讗讘讚讜 砖讟讘注讛 住驻讬谞转讜 讘讬诐. 讛专讬爪讘"砖. 
讜诇注谞讬谉 驻住拽 拽讬讬诪讗 诇谉 讚讛诇讻讛 讻专讘 讬讜住祝 讚砖讜诪专 讗讘讚讛 讻砖讜诪专 砖讻专 讛讜讬 讜讻谉 驻住拽 讛专讬"祝 讜讛专诪讘"诐 讘驻专拽 讬"讙 诪讛诇讻讜转 讙讝诇讛 讜讗讘讚讛 讜诇注谞讬谉 驻诇讜讙转讬讬讛讜 讚专讘讬 注拽讬讘讗 讜专讘讬 讟专驻讜谉 讗驻住讬拽讗 讛诇讻转讗 讘讛讚讬讗 讻专讘讬 讟专驻讜谉 讛诇讻讱 讘诪注讜转 讗讘讬讚讛 讞讬讬讘 讘讗讞专讬讜转谉 讻砖讜讗诇 讻讬讜谉 讚讬讻讜诇 诇讛砖转诪砖 讗祝 注诇 驻讬 砖诇讗 谞砖转诪砖. 讜讗讬讻讗 讚专诪讬 讚讛讗 转谞谉 诇拽诪谉 讘驻专拽 讛诪驻拽讬讚 诪注讜转 讗爪诇 砖诇讞谞讬 讗诐 爪专讜专讬谉 诇讗 讬砖转诪砖 讘讛谉 诪讜转专讬谉 讬砖转诪砖 讘讛谉 诇驻讬讻讱 讗诐 讗讘讚讜 讞讬讬讘 讘讗讞专讬讜转谉. 讜讗诪专讬谞谉 注诇讛 讘讙诪专讗 讚讚讜拽讗 讗讘讚讜 讗讘诇 谞讗谞住讜 诇讗 讗诇讗 讗诐 讻谉 谞砖转诪砖 讘讛谉 讗诇诪讗 讚讗祝 注诇 讙讘 讚讬讻讜诇 诇讛砖转诪砖 讘讛谉 诇讗 讞砖讘讬谞谉 诇讬讛 砖讜讗诇 讗诇讗 讗诐 讻谉 谞砖转诪砖 讜诪讗讬 砖谞讗 讛讻讗. 转讬专抓 专讘讬谞讜 讗驻专讬诐 讚砖讗谞讬 讛讻讗 讚讻讘专 讛讬讛 砖讜诪专 砖讻专 讻专讘 讬讜住祝 讛讬诇讻讱 诪砖讜诐 讚讬讻讜诇 诇讛砖转诪砖 讘讛谉 诪住拽讬谞谉 诇讬讛 讚专讙讗 讜注讘讚讬谞谉 诇讬讛 讻砖讜讗诇 讗讘诇 讛转诐 讗诐 诇讗 讛讬讛 诪讜转专 诇讛砖转诪砖 讘讛谉 诇讗 讛讜讬 讗诇讗 砖讜诪专 讞谞诐 讛讬诇讻讱 讗驻讬诇讜 诪住拽 诇讬讛 讚专讙讗 诇讗 讛讜讬 讗诇讗 砖讜诪专 砖讻专. 讻讱 谞讗诪专讜 讚讘专讬诐 讛诇诇讜 讘住驻专 讛诪讗讜专. 讜讗讬谉 讝讛 诪讞讜讜专 讚讗讬 诪砖讜诐 砖讻专 砖诪讜砖 讗讬谞讜 讗诇讗 砖讜诪专 砖讻专 讻讬 讛讛讬讗 讚讛转诐 讻讬 讛讜讬 诪注讬拽专讗 砖讜诪专 砖讻专 讗诪讗讬 注讘讚转 诇讬讛 砖讜讗诇 砖讛专讬 诇讗 谞转讞讚砖 讻讗谉 砖讜诐 讚讘专 讗诇讗 砖谞转专讘讛 砖讻专讜 讜讘砖讜诪专 砖讻专 诇讗 砖谞讬 诇谉 讘讬谉 砖讻专 诪专讜讘讛 诇砖讻专 诪讜注讟. 讜转讜 拽砖讬讗 诇讬 讚讗诐 讻谉 拽诐 诇讬讛 专讘 讬讜住祝 讻专讘讬 讟专驻讜谉 讜专讘讛 讚讗诪专 砖讜诪专 讞谞诐 讚诇讗 讻讜讜转讬讛 讜讗诐 讻谉 讛讜讛 诇谉 诇讗讜拽诪讬 驻诇讜讙转讗 讚专讘讛 讜专讘 讬讜住祝 讻转谞讗讬 讚诪转谞讬转讬谉 讚专讘讛 注诇 讻专讞讱 讻专讘讬 注拽讬讘讗 讜诇讗 讻专讘讬 讟专驻讜谉 讜专讘 讬讜住祝 讻专讘讬 讟专驻讜谉 讜诪爪讬 讗诪专 谞诪讬 讗谞讗 讚讗诪专讬 讗驻讬诇讜 诇专讘讬 注拽讬讘讗 讜讻诇 讻讛讗讬 讙讜讜谞讗 讛讜讛 诇讬讛 诇转诇诪讜讚讗 诇驻专讜砖讬 讻讬讜谉 讚驻诇讜讙转讬讬讛讜 讚专讘讛 讜专讘 讬讜住祝 讘驻诇讜讙转讬讬讛讜 讚转谞讗讬 讚诪转谞讬转讬谉 砖讬讬讻讗. 讜诇驻讬讻讱 谞专讗讛 诇讬 讚专讘讬 讟专驻讜谉 讗驻讬诇讜 住讘讬专讗 诇讬讛 讻专讘讛 讚讗诪专 砖讜诪专 讞谞诐 讛讻讗 砖讜讗诇 讛讜讬 讜诇讗 转讬拽砖讬 诇讱 讛讛讬讗 讚驻专拽 讛诪驻拽讬讚 讚讛转诐 讛讬讬谞讜 讟注诪讗 诇驻讬 砖讗讬谉 讗讚诐 谞注砖讛 砖讜讗诇 讜诇讜讛 讘注诇 讻专讞讛 讜讻讬讜谉 砖讻谉 砖诇讞谞讬 讝讛 砖讛讜驻拽讚讜 讗爪诇讜 诪注讜转 诪讜转专讬谉. 谞讛讬 讚注诇 讻专讞讱 砖讜诪专 砖讻专 讛讜讬 砖讛专讬 诪拽讘诇 砖讻专 讘砖诪讬专转谉 讚讛讬讬谞讜 讛讛讬讗 讛谞讗讛 砖讗诐 专爪讛 诪砖转诪砖 讘讛谉 诪讗谉 讗诪专 诇讱 砖讚注转讜 诇诇讜讜转谉 砖讗转讛 注讜砖讛 讗讜转讜 讻诇讜讛 诪注讻砖讜 讚讬诇诪讗 讗讬谉 讚注转讜 诇诇讜讜转谉 砖诪讗 讬讘讗 诪驻拽讬讚 诇讬讟诇谉 讛讬诪谞讜 讘砖注讛 砖讗讬谉 诪注讜转 诪爪讜讬讜转 讗爪诇讜 讜讘讚注转讜 诇讛讞讝讬专谉 诇诪驻拽讬讚 讻讚讬 砖讬爪讗 诪讞讬讜讘 讙谞讬讘讛 讜讗讘讬讚讛 讻讬讜谉 讚讘专爪讜谞讜 讛讜讗 转诇讜讬 诇讛讞讝讬专谉 讘讻诇 砖注讛 砖讬专爪讛 讗讘诇 诪注讜转 讗讘讬讚讛 砖讗讬谉 讛讚讘专 转诇讜讬 讘讜 诇讛讞讝讬专谉 砖讛专讬 讗讬谞讜 讬讜讚注 讘注诇讬讛谉 砖诪讜 讞讻诪讬诐 讚注转谉 砖诇 讘谞讬 讗讚诐 砖讻诇 讗讚诐 专讜爪转 诇诇讜讜转谉 讜诇讛转讞讬讬讘 讘讗讜谞住讬谉 讜诇讗 诇讛注诪讬讚谉 讘注讬谉 诇注讜诇诐 讜砖讬讛讬讛 讞讬讬讘 讘讛谉 讘讙谞讬讘讛 讜讗讘讬讚讛. 讻谉 谞专讗讛 诇讬. 讛专"谉. 


讜讛专讬讟讘"讗 讻转讘 讚转讬专讜抓 专讘讬谞讜 讗驻专讬诐 谞讻讜谉 讛讜讗. 讜讻转讘 注讜讚 讜注讜讚 讬砖 诇讜诪专 讚讛转诐 诪讚注转 讛讘注诇讬诐 讘讗讜 诇讜 讜诪谉 讛住转诐 讻讱 讛讬讛 讚注转 砖谞讬讛诐 砖诇讗 讬转讞讬讬讘 讗诇讗 讘讙谞讬讘讛 讜讗讘讬讚讛 诪驻谞讬 讛谞讗转 砖讬诪讜专 讗讘诇 讛讻讗 砖诇讗 讘讗讜 讛诪注讜转 诇讬讚讜 讘专砖讜转 讛讘注诇讬诐 讜讘讬转 讚讬谉 讛讜讗 讚讬讛讘讬 诇讬讛 专砖讜转讗 诇讛谞驻讜拽讬谞谉 讚讗诇讜 诪讚讬谞讗 诇讗 讛讬讛 诇讜 诇讬讙注 讘讛谉 诇讗 专爪讜 讞讻诪讬诐 诇转转 诇讜 专砖讜转 讗诇讗 讗诐 讻谉 讛谉 讗爪诇讜 诪注讻砖讜 讘诪诇讜讛 讙诪讜专讛 诇讛转讞讬讬讘 讘讗讜谞住讬谉 诪专讘讬. 注讚 讻讗谉. 


讻转讜讘 讘住驻专 讛诪讗讜专 讛诇讻讛 讻专讘讬 讟专驻讜谉 讘讚诪讬 讗讘讚讛 讜讻讜'. 注讚 住讜驻讜 讜讻诇诇讗 讚讛讗 诪讬诇转讗 讚诇讗 诪驻拽讬谞谉 诪砖讜诪专 讞谞诐 诇诪讛讜讬 砖讜讗诇 讗诇讗 诪砖讜诪专 讞谞诐 诇砖讜诪专 砖讻专 讜诪砖讜诪专 砖讻专 诇砖讜讗诇. 讗诇专 讚讘专讬 讛专讘 讜谞专讗讬谉 讚讘专讬讜. 注讚 讻讗谉. 
讜讻转讘 讛专讗讘"讚 注诇讬讜 讜讝讛 诇砖讜谞讜: 讗诪专 讗讘专讛诐 讗谞讻讬 注驻专 讜讗驻专 讻讘专 讻转讘转讬 讗转 讝讛 讜注讜讚 讟注诐 讗讞专 讚诇讙讘讬 讚诪讬 讗讘讚讛 讻讬讜谉 讚砖专讜 诇讬讛 诇讗砖转诪讜砖讬 讘讛讜 住诪讻讗 讚注转讬讛 讗诪专 讛砖转讗 讗转讬 诪专讬讛 讚讝讜讝讬 讜讘注讬 诇讛讜 讛讬诇讻讱 注讚 讚讗砖转诪砖 讘讛讜 诇讗 讛讜讬 砖讜讗诇 讗诇讗 砖讜诪专 砖讻专 讘诇讘讚 讜讝讛 讛讟注诐 讙诐 讻谉 谞讗讛 讜诪转拽讘诇. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜讛讜讬 砖讜讗诇 注诇讬讬讛讜 讻讜' 讜注讬"诇 讚诇拽诪谉 讛讻讬 驻讬专讜砖讜 讛"讚 讗讬 讚诇讗 诪谞讟专讗 讻讜' 注讻"诇 诇转讬专讜爪讗 拽诪讗 讞讝专 专讘讛 诪讛讗 讚讘注讬 诇诪讬诪专 讘驻专拽 讛讻讜谞住 讚诪讬讬专讬 拽专讗 讘砖"讞 讜讘讗讬谞讛 诪砖转诪专转 讜诪讬讬专讬 讘讘"讞 讚谞拽讟讬 诇讛讜 谞讙专讬 讘专讬讬转讗 讜拽诪"诇 讚诇讗 讘注讬谞讗 讚注转 讘注诇讬诐 讜讛讱 讚专讘讗 讗讬 讚诪谞讟专讗 驻砖讬讟讗 讻讜' 讛讬讬谞讜 诪谞讟专讗 讘砖"砖 讘诪砖转诪专转 讚讛讻讜谞住 讜讻专讘 讬讜住祝 讻讚拽讘诇讛 诪讬谞讬讛 专讘讛 讗讘诇 诇转讬专讜抓 讘转专讗 诇讗 讞讝专 专讘讛 讻诇诇 讜诪注讬拽专讗 谞诪讬 讘驻专拽 讛讻讜谞住 诇讗 讛讜讛 讚专讬砖 诪讬谞讬讛 砖"讞 讗诇讗 讘讚专讱 讗住诪讻转讗 讜注讬拽专 拽专讗 诇讗 讗转讗 讗诇讗 讻讚专"讗 讻讚讗诪专 专讘讗 讘驻专拽讬谉 讜诪讬讛讜 讗讬讬专讬 讘砖"讞 讜诪谞讟专讗 讜诇讗 诪谞讟专讗 讚拽讗诪专 专讘讗 讛讬讬谞讜 诪驻砖讬注讛 诇专讘讗 讜诪谞讟专讗 讚讛讻讗 讻诇讗 诪谞讟专讗 讚讗诇讜 诪爪讬讗讜转 讻谉 谞专讗讛 诇讘专专 讚讘专讬讛诐 讘驻专拽 砖讘讜注转 讛讚讬讬谞讬谉 砖讻转讘讜 砖诐 讬讜转专 诪驻讜专砖 砖谞讬 讛转讬专讜爪讬诐 砖讻转讘讜 讛讻讗 讜讛转讜住' 讘驻专拽 讛讻讜谞住 诇讗 讻转讘讜 讗诇讗 转讬专讜抓 砖谞讬 砖讻转讘讜 讛讻讗 讜讘驻专拽 砖讘讜注转 讛讚讬讬谞讬谉 砖诇讗 讛讝讻讬专讜 砖诐 讻诇诇 讚诪讬讬专讬 诇专讘讛 谞诪讬 讘砖"砖 讜讘讘"讞 讚谞拽讟讬 诇讛讜 谞讙专讬 讘专讬讬转讗 讜砖讻转讘讜 砖诐 讚拽讘诇讛 诪讬谞讬讛 专讘讛 讛讬讬谞讜 砖拽讘诇 诪讬谞讬讛 讚讗驻讬诇讜 讗讬讬专讬 讘砖"讞 诪"诪 注讬拽专 拽专讗 诇讗 讗讬爪讟专讬讱 讗诇讗 讻讚专"讗 讜诪讛专砖"诇 讚讞拽 注爪诪讜 讘讝讛 讜讗讬谉 爪讜专讱 诇讛讗专讬讱 讜讚讜"拽:


讘讗"讚 讜讟注诪讗 讚专讘讬 注拽讬讘讗 讻讜' 讻讚砖诪讜讗诇 讚讗驻讬诇讜 讻讜' 注讻"诇 讜诪转谞讬转讬谉 谞诪讬 讟注诪讬讛 诪砖讜诐 讚砖诪讜讗诇 讜讚拽转谞讬 砖"砖 诇讗讜 讚讜拽讗 讗诇讗 讚讚讬谞讜 讻砖"砖 讚讞讬讬讘 讘讗讘讬讚讛 讜注"砖 讘转讜住' 讜拽"诇:


讘讗"讚 讜讗驻讬诇讜 砖讜讬 砖讬注讜专 讝讜讝讬 诇讗 讗讘讚讜 诪注讜转讬讜 讗诇讗 讻讜' 注讻"诇 讜讚诇讗 讻驻专砖"讬 砖诐 讚诪讜讚讛 专"讗 讘砖讜讬 砖讬注讜专 讝讜讝讬 讚讛讜讬 讻砖"砖 讜讛讜爪专讻讜 诇讝讛 讛讻讗 讚讗讬 诇讗 讛讜讛 驻诇讬讙 专"讗 讗诇讗 讘讚诇讗 砖讜讬 讗讘诇 讘讚砖讜讬 诪讜讚讛 讚讛讜讛 讚讬谞讜 砖"砖 讗"讻 讛讜讛 拽讗讬 砖驻讬专 讗驻讬诇讜 诇诪住拽谞转 专"讗 讻讜讜转讬讛 讚专讘 讬讜住祝 讜注讜讚 砖讛讜讻讬讞讜 诇拽诪谉 讚讛诇讻讛 讻专讘讛 诪讚讗诪专 转诇诪讜讚讗 诪讞讜讜专转讗 诪转谞讬' 讚诇讗 讻专"讗 讜诇专讘 讬讜住祝 诇讜拽诪讗 诪转谞讬转讬谉 讻讻"注 讜讘讗讬谉 爪专讬讱 诇诪砖讻讜谉 讜讗讬 讛讜讛 专"讗 诪讜讚讛 讘讚砖讜讬 砖讬注讜专 讝讜讝讬 转拽砖讬 诇专讘讛 谞诪讬 诇讜拽诪讗 诪转谞讬转讬谉 讻专"讗 讜讘讚砖讜讬 砖讬注讜专 讝讜讝讬 讜讚讜"拽:


讘讚"讛 诇驻讬讻讱 讚专讘讬 讟专驻讜谉 讻讜' 讜拽砖讛 讚诪讗讬 讘注讬 诪讗讬 诇驻讬讻讱 讻讜' 讚诪注讬拽专讗 讗诪专讬谞谉 讻讜' 讚讛讗 讗讘讚讛 拽转谞讬 讻讜' 讜讛砖转讗 诪讘注讬 诇谉 讻讜' 注讻"诇 诇讻讗讜专讛 讚讘专讬讛诐 诪讙讜诪讙诪讬诐 讜谞专讗讛 讘讻讜讜谞转 讚讘专讬讛诐 讚讚讬谞讗 讚讞讬讬讘 讘讗讞专讬讜转谉 讜讚讗讬 讗讬爪讟专讬讱 诇讗砖诪讜注讬谞谉 讜诇讗 讘注讬 诇驻讬讻讱 讚专讘讬 讟专驻讜谉 诇"诇 讗诇讗 诇诇讬砖谞讗 讚诇驻讬讻讱 讚诪砖诪注 讚转讜诇讛 讛讚讘专 讘讛讬转专 转砖诪讬砖 讜讗讛讗 拽砖讬讗 诇讛讜 讛诇讗 讞讬讚讜砖 讙讚讜诇 讛砖诪讬注谞讜 讘讝讛 讚诪注讬拽专讗 讗讬 诇讗 讛讜讛 转谞讬 诇讬砖谞讗 讚诇驻讬讻讱 讗诇讗 讜讗诐 讗讘讚讜 讞讬讬讘 讘讗讞专讬讜转谉 讛"讗 讚讘诪讛 砖诪讜转专 诇讛砖转诪砖 诇讗 谞注砖讛 讗诇讗 砖"砖 讜讗注"讙 讚讘诇讗讜 讛讻讬 谞诪讬 讛讜讛 砖"砖 诪砖讜诐 砖诪讬专转 讗讘讬讚讛 诇专讘 讬讜住祝 讚诪砖讜诐 讚诪讜住讬驻讬谉 砖讻专 诇砖讜诪专 诇讗 讛讜讛 砖讜讗诇 讻诪"砖 讛转讜住驻讜转 诇注讬诇 讜诇讬砖谞讗 谞诪讬 讗讘讚讜 住转诐 讛讻讬 诪砖诪注 诇讬讛 讘诇讗 讗讜谞住 讗讘诇 讛砖转讗 讚拽转谞讬 诇讬砖谞讗 讚诇驻讬讻讱 注"讻 讚诪砖讜诐 讛讬转专 转砖诪讬砖 讛讜讬 讻砖讜讗诇 讜讗讘讚讜 讘讗讜谞住 讚讗诐 诇讗 讻谉 诇讗 讛讜讛 诇讬讛 诇诪讬转诇讬 讛讚讘专 讘讛讬转专 转砖诪讬砖 讚讘诇讗 讛讬转专 转砖诪讬砖 谞诪讬 讛讜讛 讻砖"砖 诪砖讜诐 砖讜诪专 讗讘讬讚讛 讜讚讜"拽:


讘讗"讚 讙讘讬 诪驻拽讬讚 诪注讜转 讗爪诇 讞谞讜谞讬 讚拽转谞讬 讻讜' 诇驻讬讻讱 讗诐 讗讘讚讜 讗讬谞讜 讻讜' 讗诇讗 住讬驻讗 讻讜' 注讻"诇 讻爪"诇 讜讬砖 诇讚拽讚拽 讗诪讗讬 诇讗 转拽砖讬 诇讛讜 讻讬讜谉 讚注"讻 诇驻讬讻讱 讗诐 讗讘讚讜 讗讬谞讜 讞讬讬讘 讻讜' 讚拽转谞讬 讛转诐 诪诇转讗 讚驻砖讬讟讗 讛讜讗 讗驻讬' 诇专讘讛 讜诇讗 拽转谞讬 诇讬讛 讗诇讗 诪砖讜诐 住讬驻讗 讚讛转诐 诇驻讬讻讱 讗诐 讗讘讚讜 讞讬讬讘 讜讗"讻 诪讗讬 拽砖讬讗 诇讬讛 诇转诇诪讜讚讗 讛讻讗 诇专讘 讬讜住祝 诪注讬拽专讗 讗讬 讛讻讬 诇驻讬讻讱 讚专讘讬 注拽讬讘讗 诇诪讛 诇讬 讚讛讗 讗讬讻讗 诇砖谞讜讬讬 讛讻讬 诪砖讜诐 诇驻讬讻讱 讚专' 讟专驻讜谉 讜讗驻砖专 诇讞诇拽 讚讘转专讬 转谞讗讬 诇讗 讛讜讛 讗住讬拽 讛诪拽砖讛 讗讚注转讬讛 诇诪讬诪专 讛讻讬 讜拽"诇:





诪讛专"诐

转讜住' 讚"讛 讜讛讜讬 砖讜讗诇 注诇讬讬讛讜 讜讻讜' 讜讗讬谉 讝讜 专讗讬讛 讜讻讜' 讗诇讗 讚住"诇 讚诇讗 砖讻讬讞 砖讬讘讗 注谞讬 讜讻讜'. 诪讚讘专讬 讛转讜住' 讚讛讻讗 诪砖诪注 讚专讘讛 住"诇 讻诪讗谉 讚讗诪专 讚砖专讬 诇讛讞讝讬讚 讗讘讚讛 诪砖讜诐 讚驻专讜讟讛 讚专讘 讬讜住祝 诇讗 砖讻讬讞讗 讜讗"讻 诇诪讛 诇讛讜 诇讛转讜住' 讗专讬讻讜转 讝讛 讛讜讛 诇讛讜 诇转专讜爪讬 讘拽爪专讛 讚讟注诪讗 讚专讘讛 谞诪讬 诪砖讜诐 讚驻专讜讟讛 讚专讘 讬讜住祝 诇讗 砖讻讬讞讗 讻诪"讚 讚砖专讬 讛转诐 诇讛讞讝讬专 讗讘讚讛 讜诪讛 爪专讬讱 诇讛讗专讬讱 诪讗讬讝讛 讟注诐 讛讜讗 讗讬谞讛 砖讻讬讞讗 讜讛诇讗 讘诇讗 讝讛 讗驻讬' 诇讗 讛讬讜 诪讘讬讗讬诐 专讗讬讛 诪讝讛 诇驻住拽 讛诇讻讛 爪专讬讻讬谉 讗谞讜 诇驻专砖 讛讻讬 讛讗讬 诇讗 砖讻讬讞讗 讚拽讗诪专 讛转诐 讘驻专拽 讗讬谉 讘讬谉 讛诪讜讚专 讛讬讗 诪讟注诐 讚诇讗 砖讻讬讞 砖讬讘讗 注谞讬 讘砖注讛 砖诪转注住拽 讘讛 讜讻讜' 讗讘诇 诪讚讘专讬 讛转讜住' 讚讘驻专拽 讛讻讜谞住 (讘讘讗 拽诪讗 讚祝 谞"讝) 诪砖诪注 讚专"诇 讚专讘讛 讗转讬 讗驻讬诇讜 讻诪"讚 讚讗住专 讛转诐 诇讛讞讝讬专 讗讘讚讛:


讘讗"讚 讜讛讗 讚诇拽诪谉 诪讜拽讬 专讘讗 讜讻讜' 讜拽诪"诇 讚诇讗 讘注讬谞谉 讚注转 讘注诇讬诐 讜讻讜'. 专"诇 讜讗讬 讻专讘讛 讛诇"诇 诇注讜诇诐 讘讙讬谞转讜 砖讗讬谞讛 诪砖转诪专转 讜讛讗 讚讛讜讬 讛砖讘讛 诪砖讜诐 讚讛讜讬 砖讜诪专 讞谞诐 讚专讘讛 诪讜拽讬 诇讛 讛讻讬 讘驻专拽 讛讻讜谞住 讜讻讜' 讜注讜讚 讬"诇 讚诇拽诪谉 讛"驻 讛"讚 讜讻讜' 专"诇 讜诇讻讱 诇讗 讛讬讛 讬讻讜诇 诇转专抓 讚诇注讜诇诐 讘讙讬谞转讜 砖讗讬谞讛 诪砖转诪专转 讚讛讜讛 诪砖诪注 讗驻讬诇讜 诪驻砖讬注讛 讜讝讛 讗讬 讗驻砖专 讜讛讬讛 诪讜讻专讞 诇转专抓 讘讙讬谞转讜 讛诪砖转诪专转 诇讻诇 讞讚 讻讚讗讬转 诇讬讛 讜拽诪"诇 讚诇讗 讘注讬谞谉 讚注转 讘注诇讬诐 讜注讬讬谉 讘转讜住' 驻专拽 讛讻讜谞住 讚砖诐 诪砖诪注 讚讻诇 讚讘专讬 讛转讜住' 讛诐 讞讚 砖谞讜讬讬讗:


讘讗"讚 讜讛讗 讚诇拽诪谉 诪讜拽讬 专讘讗 拽专讗 讚讜讛砖讘 讜讻讜' 诇拽诪谉 (讘讘讗 诪爪讬注讗 讚' 诇"讗:)


讘讗"讚 砖讛讜讗 驻讜讟专 讗转 讛诪诇讜讛 讘讗讘讚讛 讗诇诪讗 讜讻讜' 讗诇讬讘讗 讚专讘讛 诪讬讘注讬 诇谉 诇讗讜拽诪讗 讜讻讜' 注讚 讜注讜讚 讚拽讬"诇 讻专讘讛 讘专 诪砖讚讛 讜讻讜' 讻爪"诇:





讞讻诪转 砖诇诪讛

转讜住' 讘讚"讛 讜讛讜讬 砖讜讗诇 讻讜' 讜讗砖诪注讬谞谉 拽专讗 讚讛讜讬 砖讜诪专 讞谞诐 讻讜' 谞"讘 驻讬' 讜讛讜讬 专拽 讗住诪讻转讗 讘注诇诪讗 讜讚讜"拽 讜转诪爪讗:


讘讗"讚 讜注讜讚 讬"诇 讚诇拽诪谉 讻讜' 谞"讘 讗讬谉 讝讛 转讬专讜抓 讗讞专 讚讛讗 注讻"驻 爪专讬讻讬谉 诇砖谞讜讬讗 拽诪讗 讚专讘讛 讙讜驻讬讛 诇讗 诪讜拽讬 诇讬讛 诇讙讬谞转讜 砖讗讬谞讛 诪砖转诪专转 讚讗诐 诇讗 讻谉 诪讗讬 驻专讬讱 讚讗讬 诪讬谞讟专讗 驻砖讬讟讗 讚讛讗 讗讚专讘讛 专讘讛 讙讜驻讗 诪讛讻讗 讬诇讬祝 讚讛讜讬 砖讜诪专 讞谞诐 讜住讙讬 讘砖诪讬专讛 驻讞讜转讛 讗诇讗 讛"拽 讜注讜讚 讬"诇 讻诇讜诪专 讜注讜讚 爪"诇 讚讗祝 讛诪拽砖谉 讚驻专讬讱 讛转诐 讛讬讻讬 讚诪讬 讛讻讬 驻专讬讱 诇转专讜讬讬讛讜 讻讜' 讚讗诇"讻 谞讛讬 讚专讘讛 讙讜驻讗 讛讚专 讘讬讛 讜诪讜拽讬 诇讙讬谞转讜 讛诪砖转诪专转 讜讚诇讗 讘注讬谞谉 讚注转 讘注诇讬诐 讗讘诇 讛诪拽砖谉 讚诇讗 讬讚注 讛讱 砖谞讜讬讗 讗诪讗讬 驻专讬讱 讗讬 诇讗 诪讬谞讟专讗 讗诪讗讬 讛讗 专讘讛 住"诇 讚讻砖讜诪专 讞谞诐 讛讜讗 讜讗驻讬' 诇讗 诪讬谞讟专讗 谞诪讬 讗诇讗 讘注"讻 爪"诇 讚讛讻讬 驻专讬讱 讻讜':


讘讗"讚 讗讜 讘讚专' 讬爪讞拽 讻讜' 讻爪"诇:





诪讛专"诐 砖讬祝

讘转讜住' 讘讚"讛 讜讛讜讬 砖讜讗诇 讻讜' 讜专"讗 诇讬转 诇讬讛 讚砖诪讜讗诇 讻讜' 讗诇讗 诇专"讬 讻讜' 诇讗 拽讗讬 专"讗 讻讜'. 注讬讬谉 讘讝讛 讘讞"讛 讜诪讛 砖讛拽砖讛 砖诐 讚讛讗 诇诪住拽谞讗 讚讘爪专讬讱 诇诪砖讻讜谉 驻诇讬讙讬 注"讻 专"讗 诇讬转 诇讬讛 讚砖诪讜讗诇 讜讬讜转专 讟讜讘 诇讜诪专 讚专"注 讗讬转 诇讬讛 讚砖诪讜讗诇 讻诪讜 诇专讘讛 [讜讘爪专讬讱 诇诪砖讻讜谉 诇讻"注 诇讗 砖讬讬讱 驻专讜讟讛 讚专"讬] 讜讗驻砖专 诇讜诪专 讗讞专讬 砖谞讗诪专 讛住讘专讗 讚诪诇讜讛 爪专讬讱 诇诪砖讻讜谉 诇专"讬 讬讜转专 讟讜讘 讚诇讗 驻诇讬讙讬 讘住讘专转 砖诪讜讗诇 讻诇诇 专拽 讚讻"注 诇讬转 诇讛讜 讻诪讜 砖诪砖谞讬 诪拽讜讚诐 讝讛:


讘转讜住' 讘讚"讛 诇驻讬讻讱 讜讻讜' 讜拽砖讛 讜讻讜' 讚诪注讬拽专讗 讗诪专讬谞谉 讻讜'. 讻转讘讜 讝讛 砖诇讗 转讬诪讗 砖讝讛 驻砖讬讟讗 讗诐 诪讜转专 诇讛砖转诪砖 讗讬谉 讛"讗 讻诇诇 砖诇讗 讬讛讬讛 砖讜讗诇 讚诪"砖 讛讗 诪砖讜讗诇 讚注诇诪讗 诇讝"讗 讚讛讗 住讘专转 讛诪拽砖讛 讛讜讬 讻谉. 讜讗注"驻 砖讛讜讗 讛讘讬谉 讻谉 讘讛"讗 [诪砖讜诐] 讚谞拽讬讟 讗讘讚讜 讜诇讗 讬讚注 诇驻专砖 讗讘讚讜 讘讗讜专 讗讱 注转讛 讘讛"讗 讚诇讗 讬讝讻讜专 讻诇诇 诇驻讬讻讱 讗诐 讗讘讚讜 讻讜' 讚诇诪讗 讛住讘专讗 拽讬讬诪讗 讚诪砖讜诐 砖讬诪讜砖 诇讗 讙专注 诪砖讜讗诇 讚注诇诪讗 诪"诪 讛拽砖讜 讗诐 讝讛 讛"讗 [诇住讘专转 讛诪拽砖讛] 砖讬讛讬讛 讛讚讬谉 讻谉 讚诇诪讗 讘讗诪转 讛"讗 讜诇讛讻讬 拽转谞讬 诇驻讬讻讱 讗诐 讗讘讚讜 讻讜' 讚讛砖转讗 注"讻 专"诇 砖讞讬讬讘 讘讗讜谞住讬谉 讚讗讬 诇讗"讛 诪讗讬 诇驻讬讻讱 讻讜' 讛讗 讘诇讗"讛 讛讜讬 砖讜诪专 砖讻专 诇专"讬 讜诪讛专"砖 谞讻谞住 讘讚讜讞拽讬诐 [讚拽讜砖讬转 讛讙诪专讗 讛讬讛 注诇] 诪诇转 诇砖讜谉 诇驻讬讻讱 讜讗讬谞讜 谞专讗讛 讘注讬谞讬 讙诐 住讜讙讬讗 讚砖诪注转讬谉 讚拽讗诪专 讛讻讬 诪讘注讬 诇讬讛 诇诪转谞讬 专"注 讗讜诪专 讻讜' [诪砖诪注 讚诇讗讜 诪诪诇转 诇驻讬讻讱 驻专讬讱 讜讚讜诪讬讗 讚讛讻讬 讘专' 讟专驻讜谉] 讜注讜讚 转拽砖讬 讘讗诪转 诇诪讛 诇讬 讜讗诐 讗讘讚讜 讜注讬讬谉 (专) 注讜讚 讛拽砖讛 讻讬讜谉 讚讬讚注 讗讬讬讚讬 诪讻讞 诪砖谞讛 讚诇拽诪谉 [讚拽讗诪专 住讬驻讗 讗讬爪讟专讬讻讗 诇讬讛] 讜诪讗讬 诪拽砖讛 讛讻讗 讬"诇 讘讘' 诪"讚 诇讗 讬讚注 专拽 讘讘讘讗 讚专讬砖讗 讜住讬驻讗 讬讚注 讗讬讬讚讬:


讘讗"讚 讜注讜讚 讚讘驻专拽 讛诪驻拽讬讚 讻讜'. 讗"诇 讚诇诪讗 讘讗诪转 诇拽诪谉 谞诪讬 诪砖讜诐 转讬专讜爪讗 [讚讛讻讗 讻讬讜谉 讚砖专讜 诇讬讛 专讘谞谉 讜讻讜'] 讜讗驻讬诇讜 诇讗 谞砖转诪砖 讚诪"诪 转拽砖讬 讙"讻 诇专讘讛 [诇住讘专转 讛诪拽砖讛 讚诇讗 讬讚注 转讬' 讻讬讜谉 讚砖专讬 讻讜' 诇诪讛 诇讬 讛转诐 讜讗诐 讗讘讚讜] 讜诇讗 转诇讬讗 诇专讘 讬讜住祝 诇驻讬 转讬专讜爪诐 讛讘' [专"诇 讛讗讬 谞诪讬 讻讜'] 讛讜"诇 诇讛讙诪专讗 诇讛拽砖讜转 诪注讬拽专讗 诇驻讬讻讱 讚专"讟 诇诪讛 诇讬 拽讜讚诐 诇驻讬讻讱 讚专"注:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇驻讬讻讱 讚专"注. 讻注讬谉 讝讛 谞讚讛 讚祝 讟 注"讗 讜讚祝 住 注"讘:





驻谞讬 讬讛讜砖注

讘讗"讚 讜讗讚专讘讗 诪驻' 讛讗讜诪谞讬谉 讻讜' 诇讜拽诪讛 讘讗讬谉 诪诇讜讛 爪专讬讱 诇诪砖讻讜谉 注讻"诇. 注讬讬谉 讘转讜住' 驻' 讛讗讜诪谞讬谉 专讬砖 注"讘 砖讻转讘讜 砖诐 讘注爪诪诐 诇住转讜专 讝讗转 讛专讗讬讛 讚讗讬 讛讜讬 讗讬讬专讬 诪转谞讬' 讘爪专讬讱 诇诪砖讻讜谉 诇讗 讛讜讬 驻诇讬讙 专"讬 讜讚讜"拽:


讘讗"讚 讜注讜讚 专讗讬讛 诪驻专拽 讛诪驻拽讬讚 讻讜' 讜讛讬讬谞讜 讻专讘讛 讚诇专"讬 讛讜讬 砖讜讗诇 注讻"诇. 诇讛讬讜转 砖讻讘专 讛讻谞住转讬 专讗砖讬 讘讬谉 讛讛讜专讬诐 讙讚讜诇讬诐 讘住诪讜讱 诇讛讘讬讗 专讗讬讛 诇驻住拽 专"讞 讜讛"讙 讜住讬讬注转讗 诪讛讛讬讗 讚驻' 讛讗讜诪谞讬谉 讜讛讻讬 讻转讘 讛专讬"祝 诇讛讚讬讗 讚诪驻专拽 讛讗讜诪谞讬谉 诪讜讻讞 诇讛 讗诐 讻谉 诪讜讟诇 注诇讬 讛讞讬讜讘 诇讙诪讜专 讛讘讬讗讜专 诇讬讬砖讘 讛讛讬讗 讚驻专拽 讛诪驻拽讬讚 诇讚注转诐 讜讻讘专 专诪讝转讬 注"讝 讘驻专拽 讛讻讜谞住 注"砖 讜注诪"砖 讛专讗"砖 讘驻' 讛诪驻拽讬讚 讘砖诐 讛专讗讘"讚. 讜诇注谞"讚 谞专讗讛 讚讞讬诇讜拽 讙讚讜诇 讬砖 讘讬谞讬讛诐 讚讛讛讬讗 讚讛诪驻拽讬讚 讻讬讜谉 砖讛讘注诇讬诐 讛驻拽讬讚讜 讗爪诇讜 诇讚注转诐 讘转讜专转 驻拽讚讜谉 讜诇讗 讘转讜专转 讛诇讜讗讛 讜注"砖 讻谉 拽讬讘诇诐 讛谞驻拽讚 注"讻 砖诇讗 专爪讛 诇讛转讞讬讬讘 讘讗讜谞住讬诐 讚讗诇"讻 讛讬讛 诇讜 诇讬转谞诐 讘转讜专转 讛诇讜讗讛 讻讬讜谉 讚住讜祝 住讜祝 砖专讬 诇讗砖转诪讜砖讬 讘讛讜 讜讗祝 讗诐 诇讗 谞砖转诪砖 讗"爪 诇讛讞讝讬专 讗讜转谉 讛诪注讜转 讘注爪诪谉 讚讜拽讗 讗诇讗 讬讻讜诇 诇讬转谉 讗讞专讬诐 转讞转讬讛诐 讻诪"砖 讛转讜住驻讜转 讘转讞讬诇转 讛讚讬讘讜专 讗"讜 讗讬谉 诇谞讜 讗诇讗 讻诪讜 砖讗诪专讜 讛诪驻拽讬讚 讜讛谞驻拽讚 讚诇讬讛讜讬 驻拽讚讜谉 讜诇讗 讛诇讜讗讛 讗诇讗 诪砖讜诐 砖讻专 讛砖讬诪讜砖 注砖讗讜 讞讻诪讬诐 讻讗讬诇讜 诪拽讘诇 砖讻专 注诇 讛驻拽讚讜谉 讜讛讜讬 砖"砖 讗讘诇 诪讛讬讻讗 转讬转讬 谞讗诪专 讚诇讬讛讜讬 讻诇讜讛 讗讜 讻砖讜讗诇 讘注"讻 讚讗祝 讗讬 讛讜讬 讻诇 讛谞讗讛 砖诇讜 诪"诪 拽讬讬诪讗 诇谉 讚诪转谞讛 讛砖讜讗诇 诇讛讬讜转 讻砖"讞 讜诪讻"砖 讛讻讗 讚诇讗 谞注砖讛 砖讜讗诇 讜诇讜讛 讻诇诇 讗诇讗 谞驻拽讚 诪砖讗"讻 讛讻讗 讘砖讜诪专 讗讘讬讚讛 砖诇讗 拽讬讘诇 讚诪讬 讛讗讘讬讚讛 讻诇诇 诪讚注转 讛讘注诇讬诐 讗诇讗 诇讚注转 注爪诪讜 砖讛专砖讜讛讜 讞讻诪讬诐 诇诪讻讜专 讗转 砖诇 讞讘讬专讜 讜讗"讻 砖驻讬专 砖讬讬讱 诇讜诪专 讚讝讜讝讬 讛"诇 讛诇讜讗讛 讙讘讬讛 讚诇讙诪专讬 讗讜拽诪讜讛讜 专讘谞谉 讘专砖讜转讬讛 讜诪讛"讟 讚讬讻讜诇 诇讛砖转诪砖 讘讛诐 讗诪专讬谞谉 讚诪住转诪讗 讗讬讛讜 讙讜驻讗 讘讛讻讬 谞讬讞讗 诇讬讛 讚讝讜讝讬 诇讬讛讜讬 讛诇讜讗讛 讙讘讬讛 讜讛讗 讚拽专讬 诇讬讛 讘讙诪' 砖讜讗诇 讜诇讗 诇讜讛 讛讬讬谞讜 讻诪"砖 讛转讜住' 诇注讬诇 讚注讬拽专 讗讜谞住讬诐 讘砖讜讗诇 讻转讬讘讬 讻谞"诇 谞讻讜谉 讜讚讜"拽:


讘讚"讛 诇驻讬讻讱 讻讜' 讜拽砖讛 讚诪讗讬 讘注讬 诪讗讬 诇驻讬讻讱 讛诇讗 讞讬讚讜砖 讙讚讜诇 讛砖诪讬注谞讜 讚诪注讬拽专讗 讗诪专讬谞谉 注讻"诇. 讚讘专讬讛诐 诪讘讜讗专讬诐 讚诪转讞讬诇讛 拽砖讬讗 诇讛讜 讚讬砖 讻讗谉 讞讬讚讜砖 讚讞讬讬讘 讘讗讜谞住讬谉 讗诇讗 砖讬砖 诪拽讜诐 诇讜诪专 讚讛讗 讙讜驻讗 诇讗 诪砖诪注 诇转诇诪讜讚讗 讞讬讚讜砖 讚诪诪讬诇讗 讬讚注讬谞谉 讻讬讜谉 讚诪讜转专 诇讛砖转诪砖 讛"诇 砖讜讗诇 讜驻砖讬讟讗 讚讞讬讬讘 讘讗讜谞住讬谉 注"讝 讻转讘讜 讚讗"讗 诇讜诪专 讻谉 讚诪诇转讗 讚驻砖讬讟讗 讛讬讗 讚讛讗 诪注讬拽专讗 讗诪专讬谞谉 讜讻讜讜谞转诐 诇诪讗讬 住"讚 讚诪拽砖讛 诪注讬拽专讗 讜讻谉 讛讜讗 讗祝 诇诪住拽谞讗 讗诇讬讘讗 讚专"注 讚讘砖讻专 砖讬诪讜砖 诇讗 诪讞讬讬讘 诇专"讟 讗诇讗 讘讙谞讬讘讛 讜讗讘讬讚讛 讜诇讗 讘讗讜谞住讬谉 讜讛讘讬讗讜 专讗讬讛 诇讝讛 讚讛讗 讗讘讚讜 拽转谞讬 讜住转诐 讗讘讬讚讛 讛讬讬谞讜 讗讘讬讚讛 诪诪砖 讻讬讜谉 讚诇诪讗讬 讚住"讚 诪注讬拽专讗 讜讻谉 诇专讘讛 讗讬谉 讛讻专讞 诇讜诪专 讚讗讘讚讜 讛讬讬谞讜 讘讗讜谞住 讗"讻 讞讝讬谞谉 砖讗讬谉 讝讜 住讘专讗 驻砖讜讟讛 讗"讻 诇专"讬 讗诇讬讘讗 讚专"讟 讚讞讬讬讘 诪讛"讟 讘讗讜谞住讬谉 讜讚讗讬 讞讬讚讜砖 讛讜讗 讜讗讬爪讟专讬讱 诇讗砖诪注讬谞谉 诇驻讬讻讱 讻谞"诇 谞讻讜谉 讜讘讞谞诐 谞讚讞拽 诪讛专砖"讗 讜拽"诇:






image1.png
e 9T WNSE




